
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 340/2011

ΘΕΜΑ: «Εξέταση της κας Καψούλιου Εμμανουέλλας, με την οποία ζητείται η τοποθέτηση λυόμενης κατασκευής (κιόσκι) επί του πεζοδρόμου στην Τ.Κ. Κατακόλου του Δήμου Πύργου» 
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος, 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.
    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 39587/25-8-2011 έγγραφη πρόσκληση του Προέδρου και ο Πρόεδρος της Τοπικής Κοινότητας Κατακόλου κος Φραγκίσκος Κολόσακας, ο οποίος δεν προσήλθε στη συνεδρίαση, αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 7 (β΄) θέμα της ημερήσιας διάταξης με τίτλο: «Εξέταση της κας Καψούλιου Εμμανουέλλας, με την οποία ζητείται η τοποθέτηση λυόμενης κατασκευής (κιόσκι) επί του πεζοδρόμου στην Τ.Κ. Κατακόλου του Δήμου Πύργου» κατόπιν της 86/2011 απόφασης της ΕΠΖ και ανέφερε:

    Η Επιτροπή Ποιότητας Ζωής λαμβάνοντας υπόψη της:

- Την υπ’ αριθμ. 5459/2011 αίτησή της κας Καψούλιου Εμμανουέλλας με την οποία ζητείται η τοποθέτηση λυόμενης κατασκευής (κιόσκι) επί του πεζοδρόμου του Δήμου στο κοινοτικό διαμέρισμα Κατακόλου το οποίο και θέλει να χρησιμοποιήσει σαν επέκταση του καταστήματός της (αναψυκτήριο), που βρίσκεται σε όροφο, στον προκείμενο πεζόδρομο»,
- Το υπ’ αριθμ. 1038/14-4-2011 έγγραφό της Δ/νσης Τεχνικών Υπηρεσιών που παρέπεμψε την αίτηση της κας Καψούλιου Εμμανουέλλας στην Ε.Π.Ζ.,
- Το υπ’ αριθμ. 5/11-5-2011 πρακτικό της Τ.Κ. Κατακόλου που αναφέρει ότι η γνώμη της Τοπικής Κοινότητας είναι ότι πρέπει να υπάρχει ελεύθερος χώρος τριών μέτρων τουλάχιστον για την ομαλή διέλευση πεζών και ατόμων με ειδικές ανάγκες και ως εκ τούτου εγκρίνει την τοποθέτηση λυόμενης κατασκευής (κιόσκι) επί του πεζοδρόμου στην Τ.Κ. Κατακόλου από την κα Καψούλιου με την προϋπόθεση ότι θα υπάρξει το κενό των τριών μέτρων.


Ε ι σ η γ ε ί τ α ι  στο Δημοτικό Συμβούλιο:

α. Την εξασφάλιση ανεμπόδιστης διέλευσης πεζών σε λωρίδα πλάτους 3 μέτρων αρχόμενης από το κρασπεδόρειθρο στη βόρεια πλευρά του δρόμου έως και το παγκάκι όπως φαίνεται και στο οδοιπορικό σκαρίφημα που αποτελεί αναπόσπαστο στοιχείο αυτής της απόφασης, β. Την έγκριση τοποθέτησης λυόμενης κατασκευής (κιόσκι) από την κα Καψούλιου Εμμανουέλλα στο χώρο που απομένει τρία μέτρα μετά το κρασπεδόρειθρο για την ανεμπόδιστη διέλευση πεζών και ατόμων με ειδικές ανάγκες και γ. Η απόφαση να ισχύει για όλα τα καταστήματα που βρίσκονται στον πεζόδρομο και να κοινοποιηθεί στους ιδιοκτήτες μαζί με το οδοιπορικό σκαρίφημα.  

    Κατόπιν αυτών ο Πρόεδρος κάλεσε το σώμα να αποφασίσει επί της ανωτέρω εισηγήσεως
                                      Το Δημοτικό Συμβούλιο Πύργου
    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010
· Το υπ’ αριθμ. 5/2011 πρακτικό της Τοπικής Κοινότητας Κατακόλου.
· Την υπ’ αριθμ. 86/2011 απόφαση της Ε.Π.Ζ., μετά από διαλογική συζήτηση
Α π ο φ α σ ί ζ ε ι 

    Ομόφωνα, εγκρίνει:
Α. Την εξασφάλιση ανεμπόδιστης διέλευσης πεζών σε λωρίδα πλάτους 3 μέτρων αρχόμενης από το κρασπεδόρειθρο στη βόρεια πλευρά του δρόμου έως και το παγκάκι όπως φαίνεται και στο οδοιπορικό σκαρίφημα που αποτελεί αναπόσπαστο στοιχείο αυτής της απόφασης, 

Β. Την έγκριση τοποθέτησης λυόμενης κατασκευής (κιόσκι), επί του πεζοδρόμου στην Τ.Κ. Κατακόλου, από την κα Καψούλιου Εμμανουέλλα, στο χώρο που απομένει τρία μέτρα μετά το κρασπεδόρειθρο για την ανεμπόδιστη διέλευση πεζών και ατόμων με ειδικές ανάγκες
Γ. Η απόφαση να ισχύει για όλα τα καταστήματα που βρίσκονται στον πεζόδρομο και να κοινοποιηθεί στους ιδιοκτήτες μαζί με το οδοιπορικό σκαρίφημα.  

    Ο Δημοτικός Σύμβουλος κ. Π. Σκαρτσιάρης είχε αποχωρήσει από την συνεδρίαση πριν τεθεί το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 340/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 2 – 9 - 2011
Ο ΔΗΜΑΡΧΟΣ

